open-index/open-wikipedia-markdown huggingface dataset:
הפרויקט להיסטוריית השואה

**פרויקט היסטוריית השואה** (באנגלית: **The Holocaust History Project**, מוכר בראשי תיבות באנגלית: **THHP**) הוא מוסד ללא כוונת רווח לא פעיל שמקום מושבו בסן אנטוניו, טקסס. אתר האינטרנט המאורכב שלו מציע מבחר מקיף של מסמכים, הקלטות, תמונות ומאמרים בנושאי השואה, הכחשת השואה ואנטישמיות. הפרויקט התפרסם בזכות ההפרכות שפרסם לדו"ח לוכטר מאת פרד א. לויכטר ולדו"ח רודולף מאת גרמר רודולף. מאז, סייע הפרויקט להגנה במשפט אירווינג נגד ליפשטדט. נכון לשנת 2016, אתר THHP אינו זמין עוד ברשת, אך כל תכניו נגישים דרך מאות גיבויים בארכיון האינטרנט. עם זאת, החל מאפריל 2016, הארגון הצרפתי הלא-ממשלתי והפרויקט phdn.org העלו בחזרה לרשת עותק כמעט שלם של אתר THHP המקורי.

THHP מגדיר את עצמו כארגון של "אנשים אכפתיים הפועלים יחד כדי לחנך וליידע אנשים על השואה." חלק מחבריו נותרו אנונימיים. המנהל המייסד היה הארי ו. מזאל (OBE), שהלך לעולמו בשנת 2011.

בין החומרים המוצגים, ישנם מאמרים העוסקים בניתוחים מדעיים ומשפטיים, אירועים ואישים, עדויות של עדים מומחים, מסמכים נאציים מקוריים, תמלילים של רבים ממשפטי נירנברג, וכן הטקסטים המלאים של שתי יצירות משפיעות: "אושוויץ: טכניקה ותפעול של תאי הגזים" מאת ז'אן-קלוד פרסאק, ו"הרופאים הנאצים" מאת רוברט ליפטון. בנוסף, ישנם פרקים נרחבים על אושוויץ ועל מחנות ההשמדה של מבצע ריינהרד.

למעלה מ-20 "מאמרים קצרים" עוסקים במגוון שאלות בעלות עניין, וכוללים ביבליוגרפיה מקיפה של ספרות על נושאים הקשורים לשואה. האתר כולל גם פרק המוקדש להכחשת השואה, הכולל הפרכה ישירה של טענות מצד מכחישי שואה כגון דייוויד אירווינג, ארנסט צינדל ומספר אחרים.

## קישורים חיצוניים
* דף הבית מאוחסן על ידי Wayback
* עותק מקוון של אתר האינטרנט המקורי של THHP, באתר phdn.org

## הערות שוליים

קטגוריה:השואה: מסמכים ותיעוד
קטגוריה:ארצות הברית: ארגונים
Appcharge

**Appcharge** היא חברת תשלומים ומשחקי מובייל ישראלית. מטה החברה שוכן בתל אביב-יפו, ויש לה משרדים בערים הלסינקי, לונדון וסיאול. Appcharge מאמצת מודל ישירות לצרכן (B2C) בתחום משחקי המובייל, מודל עסקי המאפשר מכירת מוצרים מעסק ישירות ללקוחות. החברה פועלת ביותר מ-100 משחקים והשווי שלה עומד על כ-58 מיליון דולר נכון ל-2025. נכון לדצמבר 2025, 120 אנשים עובדים בחברה.

## היסטוריה
Appcharge הוקמה ב-2022 על ידי מאור ששון ורועי ברסי. בעבר, ששון מכר חברת משחקי מובייל בשם Appush לחברת התוכנות הישראלית Magic Software Enterprise.

ב-2024, חברת Appcharge גייסה 26 מיליון דולר בסבב A, בהובלת קרן הפינטק Creandum, ובהשתתפות הענקיות Play Ventures, Bitkraft, Supercell, Glilot Capital Partners ועוד.

באוגוסט 2025, Appcharge העסיקה יותר מ-100 אנשים וגייסה יותר מ-58 מיליון דולר. בהמשך, Appcharge שיתפה פעולה עם חברת משחקי המחשב פלייריקס, מה שהעלה את שווי החברה ל-89 מיליון דולר.

## דרך פעילות
Appcharge מפתחת תוכנות ותשתיות המאפשרות ליוצרים לפרסם את משחקי המובייל שלהם במודל ישירות לצרכן (נקרא גם B2C או DTC) גם בלי לפרסם אותם בחנויות האפליקציות הקיימות. הפלטפורמה של החברה מספקת כלי תשלום מבוססי web שעוקפים את ספקי התשלום המוגדרים כברירת מחדל.

במאי 2025, לאחר שגוגל הרחיבה את התמיכה בחיובי תשלום חיצוניים מצד שלישי, Appcharge החלה לתמוך גם במכשירי אנדוראיד.

## ראו גם
* מון אקטיב
* פלייטיקה

## קישורים חיצוניים
* 

## הערות שוליים

קטגוריה:חברות משחקי וידאו ישראליות
קטגוריה:חברות שהוקמו בשנות ה-2020
קטגוריה:חברות תוכנה ישראליות
קטגוריה:תל אביב-יפו: חברות
פלך אורנבורג

**פלך אורנבורג** היה גוברניה של האימפריה הרוסית, שבירתו אורנבורג. שטח הפלך היה 189,717 קמ"ר, ואוכלוסייתו מנתה 1,600,145 תושבים בזמן מפקד האוכלוסין ב-1897. הוא שכן בדרום-מזרח של החלק האירופאי של האימפריה.

הפלך נוסד בשנת 1796, במסגרת ארגון אדמיניסטרטיבי חדש של האימפריה. בהתחלה שימשה עיר אורנבורג כבירת הפלך, אך בשנת 1802 הבירה הועברה לעיר אופה. בשנת 1865, חלקו הצפוני של הפלך הורד ממנו - לטובת הקמת פלך אופה, לכן העיר אורנבורג חזרה לשמש כבירת הפלך. מבחינה מנהלית הפלך היה מחולק ל־5 אוייזדים (החל משנת 1865). פלך אורנבורג התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (רוסיה הסובייטית וברית המועצות) המשיך להתקיים פלך אורנבורג, עד שפורק ב-1928. שטחו נכלל בתוך מחוז וולגה המרכזית. כיום רובו של שטח פלך אורנבורג לשעבר נמצא בתוך מחוז אורנבורג.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* אורנבורג (בירת הפלך)
* אורסק
* צ'ליאבינסק
* טרויצק

## קישורים חיצוניים

* פלך אורנבורג, במילון האנציקלופדי ברוקהאוס ואפרון

## הערות שוליים

אורנבורג
תפילה למנוחת המת

**תפילה למנוחת המת** (באנגלית: **Requiescat**) הוא ציור שמן על בד מאת בריטון ריוויאר , שהושלם בשנת 1888. היצירה נרכשה מאת האמן לאוסף גלריית האמנות של ניו סאות' ויילס בשנים 1897–1898. שם היצירה נגזר מן המונח הלטיני Requiescat, המציין תפילה למנוחת המת.

## תיאור היצירה
הציור מתאר אביר מימי הביניים השוכב על גבו על גבי מיטת עץ, המכוסה בכיסוי בד כחול המעוטר בדגמים פרחוניים. על חזהו מונח זר, המרמז על מותו, ולצדו ניצב כלב, המזוהה לרוב ככלב מסוג בלאדהאונד, המתבונן בו. האביר לבוש שריון הכולל חולצת שרשראות לצד רכיבי שריון לוחות, ובהם מגן חזה, מגיני כתפיים, מגיני זרועות, מגיני ירכיים, מגיני ברכיים ושוקיים, וכן נעליים מתכתיות. תיאור זה משלב בין פרטי לבוש צבאיים שונים, המייצגים שלב בהתפתחות השריון שבו שריון לוחות החל להחליף את שריון השרשראות החל מן המאה ה-14.

## פרשנות
השם Requiescat קשור לתפילת אשכבה במסורת הקתולית ולביטוי "ינוח בשלום", ומשקף את ייעודה של היצירה כביטוי חזותי למוות ולזיכרון. הזר המונח על חזה האביר מדגיש את זיקת הסצנה לטקסי קבורה ולרעיון מנוחת הנפש לאחר המוות. הצגת הכלב לצד האביר יוצרת הקשר של נאמנות ומסירות כלפי המת, ומעצימה את המטען הרגשי של התיאור.

## השוואות
היצירה משתייכת למסורת הציור הוויקטוריאני של בעלי חיים, שבה ניכרת נטייה לייחס לבעלי חיים תכונות אנושיות כגון מסירות ונאמנות. במסגרת זו, ריוויאר נמנה עם ציירי בעלי החיים הבולטים בתקופתו, אשר שילבו בין תיאור פיזי מדויק של הדמויות לבין הטענה רגשית וסמלית שלהן.

## הערות שוליים

קטגוריה:בעלי חיים באמנות
קטגוריה:כלבים באמנות
קטגוריה:ציורי שמן
קטגוריה:ציורים מהמאה ה-19
זבדין

**זבדין** (בערבית: **زبدين**) היא עירייה בנפת נבטיה בדרום לבנון.

## היסטוריה
בשנת 1875, ויקטור גרן כתב על מסעותיו באזור: "הגעתי לזבדין, כפר השוכן על גבעה שמדרונותיה מעובדים בעצי תאנה. הוא מאוכלס בכ-600 מתואלים. יש שם מסגד קטן בנוי היטב. בתחתית הכפר מזרקה שמעליה ארקדה מקומרת בעלת מראה עתיק. שתי בארות שכנות שנראה כי גם הן קדומות".

## גאוגרפיה
זבדין שוכנת בגובה של כ-450 מטר מעל פני הים, ובצמוד לעיר נבטיה, בירת המחוז, וכן בצד הכפרים: שוקין, ג'בשית, חרוף, כפור, מזרעת כפר אל-ג'וז וכפר רומאן.

## דמוגרפיה
בשנת 2014 מוסלמים היוו 99.51% מהמצביעים הרשומים בזבדין. 97.21% מהמצביעים היומוסלמים שיעים.

## קישורים חיצוניים
* זיבדין (נבטיה), לוקליבן

## הערות שוליים

קטגוריה:לבנון: יישובים
אום אני חומה

**אום אני חומה** הוא פיוט הושענות לחג הסוכות, שנאמר בסדר ההושענות בנוסח אשכנז. הפיוט עוסק בשבחו של עם ישראל, הסובל בשל אמונתו בה'.

למרות שהפיוט נמצא רק באשכנז ולא נתגלו העתקות שלו בגניזת קהיר, נראה שהוא נכתב בארץ ישראל בתקופת הפיוט הקדום.

## תוכן הפיוט
הפיוט מתחיל מהרצאת הקשר המיוחד והקרוב של עם ישראל לקב"ה, שממשיך להתקיים גם במצבים קשים וסיומו בבקשה ("שואגים הושע נא") והכרזה כי עליו ניתמך, וכלשון הפיוט "תמוכים עליך".

## מבנה הפיוט
מבנה הפיוט הוא הפשוט מבין כל פיוטי ההושענות, ואין בו חריזה קבועה לכל האורך. 

כל שתי מילים נאמר 'הושע נא' לפניהם ואחריהם, אך בקטע אחד הקדמות אלו משתלבות עם הפיוט עצמו לא כחלק מהחזרה הקבועה "שואגים הושע נא".

## מיקומו בסדר ההושענות
לפי מנהג אשכנז המזרחי, ארצות מזרח אירופה ורוב רובם של קהילות האשכנזים בארץ ישראל הפיוט 'אום אני חומה' נאמר ביום רביעי של חג, כאשר שבת חלה ביום השישי של החג, במקרה כזה לא אומרים את הפיוט 'אדון המושיע' העוסק בבקשת הגשם, כך שנשאר יום פנוי לפיוט זה.

לפי מנהג חב"ד ומנהג אשכנז המערבי, הפיוט נאמר ביום השלישי מתוך הימים שאינם שבת.

## בתרבות
לפיוט התפרסמו מספר לחנים, אחד מהם הוא לחנו של רבי יצחק הוטנר שגם בוצע על ידי תלמידי ישיבת רועה ישראל. 

תוספת ידועה שמושרת בעיקר בחב"ד הן המילים: . ובתרגום לעברית: . 

## קישורים חיצוניים

* 
* 

## הערות שוליים

קטגוריה:פיוטי אלעזר בירבי קליר
קטגוריה:פיוטים לסוכות
קטגוריה:יצירות עם אקרוסטיכון
ביקור מלכת שבא אצל שלמה המלך

**ביקור מלכת שבא אצל שלמה המלך** (באנגלית: **The visit of the Queen of Sheba to King Solomon**) הוא ציור שמן על בד מאת סר אדוארד פוינטר, שנוצר בין השנים 1881–1890 ונרכש בשנת 1892. היצירה משקפת את שאיפותיהם של ציירים אקדמיים בני התקופה הוויקטוריאנית, אשר ביקשו לבטא אידיאלים קלאסיים גבוהים באמצעות תיאורים של העבר. 

## תיאור היצירה
הציור מתאר סצנה המבוססת על סיפור ביקורה של מלכת שבא אצל שלמה המלך, תוך הצגת מערכת אדריכלית מורכבת של מקדש שלמה. המערכת האדריכלית בנויה מצירוף מגוון של יסודות, היוצרים מבנה משולב ועשיר בפרטים. מסגרת הציור משחזרת מערכת זו ומשמשת גשר בין הצופה לבין העולם המתואר, תוך חיבור בין מרחקים של זמן ומקום. תשומת הלב הרבה לפרטים ניכרת במיוחד, עד כדי כך שהדמויות עצמן מקבלות איכות המזכירה בובות.

## פרשנות
היצירה מייצגת את מגמתם של אמנים שכונו "האולימפיים הוויקטוריאניים", אשר שאפו לשמר אידיאלים קלאסיים נשגבים ולהציג עולם של שלמות אבודה. עולם זה מתואר לעיתים תוך הדגשת ממד חושני, והוא משקף שאיפה לבריחה מן המציאות המודרנית, שנחוותה כמכוערת על רקע שינויים טכנולוגיים וחברתיים. הפנייה לעבר הרחוק שימשה אפוא כמענה לתחושת אי־נחת מן ההווה, והובילה ליצירת סצנות היסטוריות טעונות ברומנטיזציה ובנוסטלגיה.

## השוואות
היצירה משתלבת בהקשר רחב של עניין גובר בארכאולוגיה ובמזרח הקדום במחצית השנייה של המאה ה-19, במיוחד בעקבות משלחות מחקר אנגליות וגידול באוספי המוזיאון הבריטי, ששימשו מקור עיון לאמנים. במסגרת זו הוסט מוקד העניין מיוון ואיטליה אל מצרים והמזרח התיכון. בנוסף, ניתן למקם את היצירה בתוך מגמה רחבה של נרטיבים אוריינטליסטיים בספרות, במוזיקה ובאמנות החזותית. ייצוגים אלו מציגים חזיונות רומנטיים ואידיאליים של המזרח, המשקפים במידה רבה את ערכיה ותפיסותיה של בריטניה הוויקטוריאנית יותר מאשר את המציאות ההיסטורית של האזור המתואר. הכשרתו של פוינטר בפריז אצל הקלאסיציסט שארל גלייר ניכרת גם היא, שכן הוא נוטה להעדיף פירוט מדוקדק וכובד של פרטים על פני יצירת אחדות דרמטית כוללת.

## קישורים חיצוניים

## הערות שוליים

קטגוריה:כלי נגינה באמנות
קטגוריה:ציורי התנ"ך
קטגוריה:שלמה
קטגוריה:ציורי עירום
קטגוריה:אריות באמנות
קטגוריה:ציורי שמן
קטגוריה:ציורים מהמאה ה-19
1890 בצרפת

שנת **[[1890]] ב[[צרפת]]** הייתה השנה בה ציינה צרפת 903 שנות לאום.

## הנהגה
* נשיא צרפת: מארי פרנסואה סדי קארנו
* ראש ממשלת צרפת:
** עד 17 במרץ: 
** מ-17 במרץ: 

## אירועים
* 1 במרץ – לאון בורז'ואה ממונה לשר הפנים
* 9 באוקטובר – קלמאן אדר מנסה לראשונה להטיס מטוס בעל מנוע קיטור

## נולדו
* 19 בינואר – אליז ריווה, נזירה קתולית וגיבורת מלחמת העולם השנייה (נרצחה ב-1945)
* 13 במרץ – אדמון אווראר, חסיד אומות העולם (נפטר ב-1981)
* 20 ביוני – אז'ן דלונקל, פוליטיקאי ומנהיג פשיסטי (נרצח ב-1944)
* 14 ביולי – אוסיפ צדקין, אמן (נפטר ב-1967)
* 15 באוגוסט – ז'אק איבר, מלחין (נפטר ב-1962)
* 22 בנובמבר – שארל דה גול, נשיא צרפת (נפטר ב-1970)

## נפטרו
* 4 בפברואר – אנטואן, דוכס מונפנסייה (נולד ב-1824)
* 20 באפריל – אז'ן סיסרי, צייר (נולד ב-1813)
* 11 ביוני – מרי דוואל, קריקטוריסטית (נולדה ב-1847)
* 29 ביולי – וינסנט ואן-גוך, צייר הולנדי (נולד ב-1853)
* 4 באוגוסט – אמיל לוי, צייר (נולד ב-1826)
* 29 בספטמבר – אלפונס קאר, סופר ועיתונאי (נולד ב-1808)

## קישורים חיצוניים

*
ג'ייסון לואיס (פוליטיקאי ממינסוטה)

**ג'ייסון מארק לואיס** (באנגלית: **Jason Mark Lewis**; נולד ב־23 בספטמבר 1955) הוא פוליטיקאי אמריקאי, חבר המפלגה הרפובליקנית, אשר ייצג את מדינת מינסוטה בבית הנבחרים של ארצות הברית.

## ביוגרפיה
לואיס נולד ב־23 בספטמבר 1955 בווטרלו, מחוז בלאק הוק, איווה. בין השנים 1974 ל־1979 למד לואיס באוניברסיטת צפון איווה תחומי חינוך וניהול. בין השנים 1990 ל־1992 למד באוניברסיטת קולורדו בדנוור מדע המדינה. משנת 1992 עבד כמנחה רדיו, ומשנת 2011 הייתה לו תוכנית רדיו משלו בשם 'The Jason Lewis Show'. בין השנים 1997 ל־2002 הנחה גם תוכנית טלוויזיה בשם 'Twin Cities Public'. בנוסף, הוא מחבר של מספר חיבורים פוליטיים.

בבחירות 1990 התמודד לואיס ללא הצלחה לקונגרס. בבחירות 2016 נבחר לבית הנבחרים של ארצות הברית כנציג מחוז הקונגרס השני של מינסוטה, לאחר שניצח את המועמדת הדמוקרטית אנג'י קרייג. הוא נכנס לתפקידו ב־3 בינואר 2017, לאחר שירש את , שלא התמודד מחדש.

לאחר שלואיס ניצח את קרייג בהפרש קטן בבחירות 2016, מושבו נחשב לפגיע במיוחד בבחירות 2018. ביולי 2018 עלתה ביקורת על התבטאויות מיזוגיניות שאמר במשך שנים בתוכנית הרדיו שלו. בין היתר התלונן כי כבר לא ניתן לכנות נשים 'שרמוטות' ('sluts'). לואיס לא התנער מדבריו והסביר כי קיבל שכר כדי להיות פרובוקטיבי. זמן קצר לאחר מכן עלו גם האשמות על התבטאויות גזעניות בתוכניתו; כך, למשל, האשים שחורים בניהול 'מלחמת גזע' נגד לבנים וטען כי הם מפתחים תחושת זכאות ותחושת קורבנות שמובילות לאלימות.

בבחירות שנערכו ב-6 בנובמבר 2018 הובס לואיס על ידי קרייג, אשר ניצחה אותו עם 52.8% מהקולות לעומת 47.2% של לואיס.

בבחירות לסנאט של ארצות הברית שנערכו ב-2020 התמודד לואיס מול הסנאטורית המכהנת טינה סמית', אולם הובס בפער של 5.2%.

## קישורים חיצוניים

* 

קטגוריה:אמריקאים ילידי איווה
קטגוריה:ווטרלו (איווה): אישים
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית ממינסוטה
קטגוריה:חברי הקונגרס ה-115 של ארצות הברית
קטגוריה:אמריקאים שנולדו ב-1955
זלקא

**זלקא** (בערבית: **زلقا**) הוא פרוור צפון-מזרחי של ביירות, בירת לבנון. זהו רובע מגורים ומסחר עם ריבוי מסעדות, בתי קפה וחיי לילה.

זלקא ממוקמת על הגבעות המשקיפות על ביירות ממזרח, וגובלת בשכונות ג'אל אל דיב מצפון, אנטליאס ממזרח וסין אל פיל מדרום.

האזור היה במקור כפר קטן שגדל במהירות במהלך המאה ה-20 עם התרחבותה של ביירות. כיום, זהו אזור צפוף אוכלוסין בו מתגוררים אנשים מדתות ורקעים אתניים שונים. רוב האוכלוסייה היא נוצרית, ברובה קתולית מארונית.

זלקא היא מרכז של פעילות כלכלית, עם מגוון רחב של עסקים, כולל בנקים, חברות ביטוח ומשרדי עורכי דין.

בנוסף לאזורי המסחר והמגורים שלה, בזלקא יש גם מספר מוסדות תרבות וחינוכיים, כולל משפחת סנט זלקא וסנט ג'ורג' זלקא. באזור יש גם מספר כנסיות היסטוריות ואתרים דתיים אחרים, כולל כנסיית סנט אליאס המרונית והפטריארכאכט המרונית.

## ציוני דרך ואטרקציות
כנסיות: זלקא היא ביתם של מספר כנסיות ומקדשים חשובים, כמו גבירתנו מזלקה, מקדש מרים המושך מבקרים לתפילה ולעלייה לרגל, במיוחד במהלך חגיגות דתיות.

## קישורים חיצוניים
* זלקא - עמרט צ'להוב אורכיז, לוקאליבן

קטגוריה:לבנון: יישובים
יואב בסטריצקי

**יואב בסטריצקי** (נולד במרץ 1974) הוא דיפלומט ואיש צבא ישראלי המכהן כשגריר ישראל בקזחסטן וכשגריר לא־תושב בקירגיזסטן. קודם לכן שירת בתפקידים דיפלומטיים במרחב אירואסיה ובמשך כשני עשורים כקצין בצה"ל.

## ביוגרפיה
בסטריצקי נולד בישראל במרץ 1974, להורים שעלו לישראל מקישינב שבברית המועצות. אביו, ארקדי, עבד כטכנאי מטוסים בתעשייה אווירית, ואימו, אלה, כמהנדסת מזון בחברת "אסם". בילדותו גר בקרית אונו ובגני תקווה, ולמד בתיכון אורט אבין ברמת גן במגמת ביוטכנולוגיה.

בשנת 1994 התגייס בסטריצקי לשירות בצה"ל כלוחם בחיל ההנדסה הקרבית. במהלך שירותו, ביצע תפקידי פיקוד והדרכה, שירת באג"ת במטכ"ל ועסק בפיתוח תורות תפיסות מבצעיות. בתפקידו האחרון בצה"ל שימש ראש הענף ליחסים בין לאומיים במתפ"ש, בדרגת סא"ל.

### קריירה דיפלומטית
לאחר פרישתו מצה"ל בשנת 2019, הצטרף לשירות החוץ לקורס צוערים מדיני, ובסיומו התמנה לסגן השגריר בקייב. במהלך שירותו כסגן שגריר באוקראינה (מאוגוסט 2019 ועד אוגוסט 2022) לקח חלק בפינוי השגרירות מקייב ב-20 בינואר 2022, והיה שותף להקמה ותפעול בית החולים שדה הישראלי, "כוכב מאיר" במערב אוקראינה במרץ ואפריל 2022.

בין השנים 2023–2025 שימש כסגן שגריר ישראל באזרבייג'ן. ב-5 בספטמבר 2025 החל את תפקידו כשגריר ישראל בקזחסטן וכן כשגריר לא־תושב בקירגיזסטן, וב־24 בנובמבר 2025 הגיש את כתב האמנה לנשיא קזחסטן קאסים-ג'ומארט טוקאייב.

בסטריצקי בוגר אוניברסיטת בר-אילן במדעי החיים ומוסמך במינהל עסקים מהקריה האקדמית אונו. הוא נשוי ואב לשתי בנות.

## קישורים חיצוניים

## הערות שוליים

קטגוריה:ויקיפדיה: ערכים של משתמשים חדשים
קטגוריה:שגרירי ישראל בקזחסטן
קטגוריה:סגני-אלופים בצה"ל
קטגוריה:בוגרי אוניברסיטת בר-אילן
קטגוריה:בוגרי הקריה האקדמית אונו: מנהל עסקים
קטגוריה:ילידי 1974
שגיא דרור

**שגיא דרור** (נולד ב-7 באוגוסט 1995) הוא כדורגלן ישראלי המשחק בעמדת הקשר ההתקפי בבני יהודה תל אביב.

## קריירה
דרור התחיל את הקריירה שלו במחלקת הנוער של הפועל רעננה. ב-26 בינואר 2016 ערך את הופעת הבכורה שלו בקבוצה במשחק במסגרת גביע המדינה נגד בית"ר תל אביב רמלה בו הפסידה רעננה 5-4 בדו-קרב בעיטות עונשין אחרי 0-0 בתום 120 דקות. ב-5 במרץ ערך את הופעת הבכורה שלו בליגה בהפסד 0–2 לבני יהודה.

בקיץ  הושאל לבית"ר תל אביב רמלה מהליגה הלאומית. ב-19 באוגוסט 2016 ערך את הופעת הבכורה שלו בליגה בתיקו 1-1 נגד מכבי שעריים בה הבקיע את שער הבכורה שלו בנבחרת. עונה לאחר מכן הושאל להפועל עפולה ואחריה להפועל פתח תקווה.

בקיץ  חזר לליגת העל כאשר חתם בהפועל חדרה. ב-15 בדצמבר 2019 הבקיע את שער הבכורה שלו בליגה בניצחון 0–2 נגד מ.ס. אשדוד.

בקיץ  חתם בהפועל כפר סבא בה שיחק חצי עונה ואחריה חזר להפועל פתח תקווה.

בקיץ  חתם בהפועל רמת גן. בעונתו הראשונה במועדון הבקיע 8 שערים ב-35 משחקים. בשני העונות לאחר מכן הבקיע 11 שערי ליגה בכל עונה ובעונת 2024/2025 הבקיע 12 שערי ליגה. באותה עונה גם הבקיע במשחק הגביע נגד בני יהודה וגם שישייה בסיבוב לאחר מכן במשחק נגד הפועל רמת השרון שנגמר בניצחון 0–7.

בקיץ  חתם בבני יהודה תל אביב.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חלוצי כדורגל ישראלים
קטגוריה:רמת גן: כדורגלנים
קטגוריה:כדורגלני הפועל רעננה
קטגוריה:כדורגלני בית"ר תל אביב רמלה
קטגוריה:כדורגלני הפועל עפולה
קטגוריה:כדורגלני הפועל פתח תקווה
קטגוריה:כדורגלני הפועל חדרה
קטגוריה:כדורגלני הפועל כפר סבא
קטגוריה:כדורגלני הפועל רמת גן
קטגוריה:כדורגלני בני יהודה תל אביב
קטגוריה:ישראלים שנולדו ב-1995
פלך מוסקבה

**פלך מוסקבה** היה גוברניה של האימפריה הרוסית, שבירתו מוסקבה. שטח הפלך היה 33,271 קמ"ר, ואוכלוסייתו מנתה 2,430,581 תושבים בזמן מפקד האוכלוסין ב-1897. הוא גבל בפלך סמולנסק במערב, בפלך טבר בצפון-מערב ובצפון, בפלך ולדימיר במזרח, בפלך טולה ובפלך קלוגה בדרום, בפלך ריאזן בדרום-מזרח.

הפלך נוסד בשנת 1708, בהתאם להחלטת הצאר פיוטר הראשון. מבחינה מנהלית הפלך היה מחולק ל־13 אוייזדים. פלך מוסקבה התקיים כיחידה מנהלית עד לסופה של האימפריה הרוסית. גם בישויות המדיניות שקמו לאחר האימפריה הרוסית (רוסיה הסובייטית וברית המועצות) המשיך להתקיים פלך מוסקבה, עד שפורק ב-1929. על שטחו נוסד מחוז מוסקבה.

## אוכלוסייה
רוסים היוו 97.6% מכלל תושבי הפלך. שני המעוטים הגדולים היו גרמנים (0.8%) ופולנים (0.5%).

נכון לשנת 1897 התגוררו בפלך 8704 יהודים (כ-0.4% מכלל האוכלוסייה), רובם המכריע - בעיר מוסקבה.

## ערים מרכזיות בפלך
* מוסקבה (בירת הפלך)
* סרגייב
* קולומנה
* סרפוחוב
* פודולסק
## קישורים חיצוניים

* אודות פלך מוסקבה באנציקלופדיה הרוסית

## הערות שוליים

מוסקבה
הנרי קופין

**הנרי אסא קופין** (באנגלית: **Henry Asa Coffeen**; 14 בפברואר 1841 – 9 בדצמבר 1912) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת ויומינג, כנציג המפלגה הדמוקרטית.

## ביוגרפיה
הנרי אסא קופין נולד ב-14 בפברואר 1841 בעיר גאליפוליס שבאוהיו, לאלווה פ. קופין ואוליב אליזבת מרטין. משפחתו עברה בהמשך לאינדיאנה ולאחר מכן להומר, אילינוי בשנת 1853. הוא למד בבתי ספר כפריים והשלים את לימודיו במחלקה המדעית של מכללת אבינגדון. הוא עסק בהוראה והיה חבר סגל במכללת היירם שבאוהיו. בשנת 1884 עבר לשרידן שבטריטוריית ויומינג; ביוני 1893 היה ציר מטעם ויומינג לקונגרס העולמי של בנקאים ואנשי פיננסים שנערך בשיקגו. בשנת 1889 נבחר כאחד הצירים הדמוקרטים לוועידה החוקתית של ויומינג, שנועדה לנסח את חוקת המדינה לקראת קבלתה כמדינה בארצות הברית.

בשנת 1885 ארגן את היריד החקלאי הראשון בוויומינג. בשנת 1892 ניצח קופין בפער דחוק את קלרנס קלארק ונבחר לבית הנבחרים של ארצות הברית, אך בשנת 1894 הובס בפער גדול על ידי פרנק מונדל.

אשתו הראשונה, הרייט קינג, נפטרה ב-4 ביוני 1901, והוא נישא בשנית לאליס דווייט ב-28 ביוני 1904. ב-9 בדצמבר 1912 נפטר קופין בשרידן, ויומינג.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:חברי בית הנבחרים של ארצות הברית מוויומינג
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1841
קטגוריה:אמריקאים שנפטרו ב-1912
מישל טימס

**מישל טימס** (באנגלית: **Michele Margaret Timms**; נולדה ב-28 ביוני 1965) היא כדורסלנית אוסטרלית לשעבר ששיחקה בעמדת הרכז. עם נבחרת אוסטרליה בכדורסל נשים היא זכתה במדליית כסף אולימפית ובמדליית ארד באליפות העולם בכדורסל נשים.

על הישגיה נכללה בהיכל התהילה של פיב"א בשנת 2016 ובהיכל התהילה של כדורסל הנשים בשנת 2008.

## ביוגרפיה
מישל טימס נולדה בשנת 1965 במלבורן. בשנצת 1984 היא התחילה לשחק בקבוצת בוגרות בליגה האוסטרלית לכדורסל נשים.  היא שיחקה בליגה זו עד לשנת 1997 וזכתה בארבע אליפויות.

במקביל לאוסטרליה טימס שיחקה באירופה. היא שיחקה באיטליה וגרמניה בשנת 1996 קבוצתה זכתה ביורוליג (נשים).

לקראת הקמת ליגת WNBA טימס עברה לארצות הברית ובעונת 1997 ב-WNBA החלה לשחק בפיניקס מרקורי. בשנת 1999 היא נכללה בנברחת הליגה. היא פרשה מהקבוצה בשמת 2002.

טימס הייתה חברה בנבחרת אוסטרליה בכדורסל נשים. עם נבחרתה היא זכתה במדליית ערד באולימפיאדת אטלנטה 1996 ומדליית כסף בסידני 2000. בשנת 1998 זכתה עם הנבחרת במדליית ארד באליפות העולם בכדורסל נשים.

לאחר פרישתה ממשחק עבדה טימס כמאמנת במספר קבוצות בארצות הברית ואוסטרליה.

בשנת 2018 התקבלה טימס למסדר אוסטרליה

## קישורים חיצוניים

קטגוריה:כדורסלניות אוסטרליות
קטגוריה:כדורסלניות באולימפיאדת סיאול (1988)
קטגוריה:כדורסלניות באולימפיאדת אטלנטה (1996)
קטגוריה:כדורסלניות באולימפיאדת סידני (2000)
קטגוריה:מסדר אוסטרליה: חברים
קטגוריה:אוסטרלים שנולדו ב-1965
קטגוריה:חברי היכל התהילה של פיב"א
פרנק מונדל

**פרנק וילר מונדל** (באנגלית: **Frank Wheeler Mondell**; 6 בנובמבר 1860 – 6 באוגוסט 1939) היה פוליטיקאי אמריקאי שכיהן כחבר בית הנבחרים של ארצות הברית מטעם מדינת ויומינג.

## ביוגרפיה
מונדל נולד ב-6 בנובמבר 1860 בסנט לואיס שבמיזורי, והתחנך בבתי ספר ציבוריים. במשך שנים רבות עסק בחקלאות, בגידול מקנה ובבניית מסילות ברזל. בשנת 1887 השתקע בטריטוריית ויומינג, ובין השנים 1888 ל-1895 כיהן כראש עיריית ניוקאסל. הוא כיהן בקונגרס בשנים 1895–1897 ושוב בין השנים 1899 ל-1923. הוא שימש כמנהיג הרוב בבית הנבחרים בקונגרסים ה-66 וה-67, ולקח חלק מרכזי בגיבוש החקיקה שאושרה בו. הוא השתתף באופן פעיל בכל ועידות המפלגה הרפובליקנית בין השנים 1902 ל-1924, ובשנת 1924 כיהן כיושב ראש הוועידה הלאומית הרפובליקנית. הוא נפטר בוושינגטון די. סי. ב-6 באוגוסט 1939.

## קישורים חיצוניים

* 
* 

קטגוריה:אמריקאים ילידי מיזורי
קטגוריה:חברי בית הנבחרים של ארצות הברית מוויומינג
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1860
קטגוריה:אמריקאים שנפטרו ב-1939
Self Aware

**"Self Aware"** (בעברית: "**בעל מודעות עצמית**") הוא סינגל הבכורה של להקת האינדי-רוק הישראלית טמפר סיטי. השיר, שיצא ב-15 בפברואר 2026, זכה להצלחה רחבת היקף ברשתות החברתיות ודורג במקום הראשון במצעדי השירים הוויראליים של טיקטוק וספוטיפיי ב-42 מדינות שונות.

## רקע והרכבת הלהקה
הלהקה הוקמה על ידי שלושה מוזיקאים ישראלים: חן קורדובה ואביב ברנהולץ מהצמד "סינק" ואיתן פלד. קורדובה וברנהולץ פועלים יחד מגיל 12, אז הכירו במגמת מוזיקה בחולון, והפיקו בעבר להיטים לאמנים מובילים בישראל כמו נועה קירל ונטע ברזילי. פלד, סולן הלהקה וכותב השירים, הפועל על קו תל אביב-לוס אנג'לס.

השיר משלב השפעות של אינדי-רוק ופופ אלטרנטיבי. הוא מאופיין בסאונד "אפל" וקצבי, שהושווה לצלילי יצירותיהם של סטיב לייסי והוזייר.

## הצלחה במצעדים וברשתות החברתיות
עם השקת הפרויקט, העלתה הלהקה לטיקטוק סרטון בודד עם סאונד השיר לחשבון חדש ללא עוקבים, שהפך לוויראלי בתוך זמן קצר.

השיר הגיע למקום הראשון בטבלת השירים הוויראליים הגלובלית של טיקטוק, כאשר נעשה בו שימוש בלמעלה מ-100 אלף סרטונים שצברו מאות מיליוני צפיות. במקביל, בספוטיפיי, טיפס השיר למקום הראשון במצעדים הוויראליים ב-42 מדינות שונות, בהן ארצות הברית, קנדה, בריטניה, גרמניה, ישראל ושוודיה. נכון למרץ 2026, "Self Aware" צבר כ-15.7 מיליון השמעות בשירות סטרימינג זה.

## וידאו קליפ ואסתטיקה
הווידאו קליפ לשיר, בבימויו של צוף קזאז, מתאפיין במינימליזם ויזואלי. עטיפת הסינגל מציגה עין ריאליסטית על רקע אדום בוהק. בשל ההצלחה המהירה, נפוצו ברשת תיאוריות קונספירציה הטוענות כי חברי הלהקה הם דמויות שנוצרו בבינה מלאכותית, טענות שהלהקה הפריכה בהומור דרך סרטוני "מאחורי הקלעים" שתיעדו את תהליך היצירה האנושי.

## קישורים חיצוניים
* 
* 

## הערות שוליים

קטגוריה:שירי 2026
קטגוריה:סינגלים מ-2026
קטגוריה:שירים באנגלית
סייד חוסיין נאסר

**סייד חוסיין נאסר** (בפרסית: **سید حسین نصر**; נולד ב-7 באפריל 1933) הוא פילוסוף, תאולוג, חוקר אסלאם איראני אמריקאי ופרופסור ללימודי אסלאם באוניברסיטת ג'ורג' וושינגטון.

## ביוגרפיה
נסר נולד בטהראן ב-7 באפריל 1933. הוא השלים את לימודיו האקדמיים באיראן ובארצות הברית. בשנות ה-60, נאסר השלים תואר ראשון בפיזיקה במכון הטכנולוגי של מסצ'וסטס (MIT), תואר שני בגאולוגיה ובגאופיזיקה, ותואר דוקטור בהיסטוריה של המדע באוניברסיטת הרווארד. בשנת 1958 שב לאיראן ומונה להיות פרופסור לפילוסופיה ולמדעי האסלאם באוניברסיטת טהראן. בהמשך מילא שורה של תפקידים אקדמיים ומנהליים, ובהם סגן נשיא אוניברסיטת טהראן ונשיא אוניברסיטת שריף לטכנולוגיה. בנוסף, נאסר הקים את מכון המחקר האיראני לפילוסופיה בחסותו של פארה דיבה, קיסרית פרס האחרונה.

בעקבות המהפכה האיראנית בשנת 1979, נאסר עבר עם משפחתו לארצות הברית, שם המשיך בפעילותו האקדמית. הוא מזוהה בעיקר עם חקר המסורת ופילוסופיה אסלאמית.

חוסיין נחשב לאחד מהפרופסורים המובילים בתחום הפילוסופיה האסלאמית ובתחום התאולוגיה. חוסיין לימד את הפוליטיקאי ע'ולאם-עלי חדאד-עאדל ואת מנהל ארגון הביון הלאומי (MİT) של טורקיה מאז יוני 2023, איברהים קאלין. ב-1977 קיבל תואר דוקטור לשם כבוד מהפקולטה לתאולוגיה מאוניברסיטת אופסלה שבשוודיה.

## עבודתיו

## קישורים חיצוניים

## הערות שוליים

קטגוריה:בוגרי המכון הטכנולוגי של מסצ'וסטס
קטגוריה:חוקרי אסלאם
קטגוריה:מהגרים מאיראן לארצות הברית
קטגוריה:סגל אוניברסיטת אדינבורו
קטגוריה:פילוסופים מוסלמים
קטגוריה:פילוסופים פרסים
קטגוריה:פילוסופים של המאה ה-20
קטגוריה:פילוסופים של המאה ה-21
קטגוריה:איראנים שנולדו ב-1933
צ'ארלס אדווין וינטר

**צ'ארלס אדווין וינטר** (באנגלית: **Charles Edwin Winter**; 13 בספטמבר 1870 – 22 באפריל 1948) היה עורך דין, פוליטיקאי וסופר אמריקאי, שכיהן כחבר בית הנבחרים של ארצות הברית מטעם מחוז הבחירה הכללי של ויומינג בשנים 1923–1929.

## ביוגרפיה
וינטר נולד ב-13 בספטמבר 1870 במוסקטין שבאיווה, למד בבתי ספר ציבוריים ובמכללת איווה וסליאן שבעיר מאונט פלזנט. בשנת 1892 השלים את לימודיו באוניברסיטת נברסקה וסליאן, למד משפטים והוסמך כעורך דין בשנת 1895.

וינטר החל את הקריירה המשפטית שלו באומהה, נברסקה. בשנת 1902 עבר לאנקמפמנט שבוויומינג, ובשנת 1903 עבר לקספר. הוא היה ציר לוועידה הלאומית של המפלגה הרפובליקנית בשנת 1908, וכיהן כשופט במחוז השיפוט השישי של ויומינג בין השנים 1913 ל-1919. הוא התפטר מתפקידו כשופט וחזר לעסוק בעריכת דין בקספר.

וינטר נבחר כחבר המפלגה הרפובליקנית לקונגרסים ה-68, ה-69 וה-70, וכיהן בבית הנבחרים של ארצות הברית מ-4 במרץ 1923 עד 3 במרץ 1929. בשנת 1928 לא התמודד למועמדות מחדש, אך התמודד ללא הצלחה לסנאט של ארצות הברית. בשנים 1932–1933 כיהן כתובע הכללי של פוארטו ריקו ושימש גם כמושל בפועל. לאחר מכן חזר לעסוק בעריכת דין בוויומינג, ונפטר בקספר ב-22 באפריל 1948.

בקיץ 1903, במהלך נסיעה ברכבת בפנסילבניה, כתב וינטר את מילות השיר 'Wyoming', שהוא שיר המדינה הרשמי. בין הרומנים שכתב על המערב נמנים 'Grandon of Sierra', העוסק בבוקר המוותר על עבודתו כדי להפוך למחפש זהב בתקופת הבהלה לנחושת באנקמפמנט, ו-'Ben Warman', שעובד לסרט 'Dangerous Love' משנת 1920. הספר 'Gold of Freedom' מתרחש באזור סאות' פאס שבווימינג.

## קישורים חיצוניים
* 
* 

קטגוריה:אמריקאים ילידי איווה
קטגוריה:שופטי בתי המשפט של מדינת ויומינג
קטגוריה:חברי בית הנבחרים של ארצות הברית מוויומינג
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1870
קטגוריה:אמריקאים שנפטרו ב-1948
אסתארא

**אסתארא** (בפרסית: **آستارا**) היא עיר במחוז המרכזי של נפת אסתארא, בפרובינציית גילאן שבאיראן, ומשמשת כבירת הנפה והחבל כאחד. העיר שוכנת מדרומית לאזרבייג'ן (על אזור הגבול) וממערבית לים הכספי, ולכן מהווה מרכז מסחרי חשוב המחבר בין איראן לבין אזור הקווקז.

## היסטוריה
האזכור העתיק ביותר של העיר, בשם אסתאראב, מופיע בחדוד אל-עאלם, ספר גאוגרפיה שנכתב בשנת 982 על ידי מחבר אפגניסטי. במאה ה-14, אסתארא הפכה לבירת הנסיכות הקטנה אספהבאד שבגילאן. העיר הייתה חשובה גם עבור הטלישים, אוכלוסייה הילידה לחוף הדרום-מערבי של הים הכספי.

ב-21 בפברואר 1828, הסכם טורקמנצ'אי נחתם בין האימפריה הרוסית לבין האימפריה הפרסית, מה שהוביל לפיצולה של אסתארא ל-2 ערים, כשצד אחד של העיר שוכן באזרבייג'ן (אסתארא, אזרבייג'ן) והצד השני באיראן.

## דמוגרפיה
### שפה
נכון לשנת 2021, 60% מאנשי העיר הם דוברי אזרית, 25% הם דוברי פרסית ו-15% הם דוברי טלישית.

### אוכלוסייה
נכון למפקד האוכלוסין של איראן לשנת 2006, 40,664 אנשים התגוררו בעיר אסתארא. נכון למפקד האוכלוסין של איראן לשנת 2016, 51,579 אנשים התגוררו ב-16,696 מבני מגורים.

## קישורים חיצוניים

## הערות שוליים

קטגוריה:איראן: ערי נמל
קטגוריה:איראן: ערים
קטגוריה:הים הכספי: יישובים
קטגוריה:הים הכספי: ערי נמל
קטגוריה:ערים חצויות
הקונגרס ה-29 של ארצות הברית

**הקונגרס ה-29 של ארצות הברית** (באנגלית: **29th United States Congress**) היה מושב של הרשות המחוקקת של הממשל הפדרלי של ארצות הברית, שהורכב מהסנאט של ארצות הברית ומבית הנבחרים של ארצות הברית. הוא התכנס בוושינגטון די. סי. מ-4 במרץ 1845 עד 3 במרץ 1847, במהלך השנתיים הראשונות לכהונתו של ג'יימס פולק כנשיא. חלוקת המושבים בבית הנבחרים התבססה על מפקד האוכלוסין של ארצות הברית משנת 1840. בשני הבתים היה רוב למפלגה הדמוקרטית.

## אירועים מרכזיים
*4 במרץ 1845 – ג'יימס פולק הושבע לתפקיד נשיא ארצות הברית
*10 באוקטובר 1845 – בית הספר הימי (ששמו שונה מאוחר יותר ל'האקדמיה הימית של ארצות הברית') נפתח באנאפוליס, מרילנד
*2 בדצמבר 1845 – הנשיא פולק הודיע לקונגרס כי יש לאכוף בקפדנות את 'דוקטרינת מונרו' וכי על ארצות הברית להתרחב באופן נמרץ מערבה
*25 באפריל 1846 – עימות פתוח על סכסוכי הגבול של טקסס החל את מלחמת ארצות הברית–מקסיקו

## חקיקה מרכזית
*13 במאי 1846 – הכרזה על מלחמת ארצות הברית–מקסיקו
*9 ביולי 1846 – השבת מחוז קולומביה (retrocession)
*30 ביולי 1846 – מכס ווקר

## הסכמים
*15 ביוני 1846 – אמנת אורגון קבעה את קו הרוחב 49 כגבול ארצות הברית – קנדה, מהרי הרוקי ועד מצר חואן דה פוקה
*13 בינואר 1847 – הסכם קאוונגה סיים את הלחימה במלחמת ארצות הברית–מקסיקו בקליפורניה (לא הסכם רשמי בין מדינות אלא הסכמה בלתי רשמית בין כוחות צבא יריבים)

## מדינות שהצטרפו לאיחוד
*29 בדצמבר 1845 – טקסס התקבלה כמדינה ה-28
*28 בדצמבר 1846 – איווה התקבלה כמדינה ה-29

## סיכום מפלגתי
### סנאט
במהלך קונגרס זה נוספו שני מושבים בסנאט לכל אחת מהמדינות החדשות טקסס ואיווה.

### בית הנבחרים
במהלך קונגרס זה נוספו שני מושבים בבית הנבחרים לכל אחת מהמדינות החדשות טקסס ואיווה.

## מנהיגות

[ממוזער|175px|נשיא הסנאט<br>[ג'ורג' דאלאס (D)]]

### סנאט
* נשיא: ג'ורג' דאלאס (D)
* נשיא זמני:
** וילי מנגום (W), עד 4 במרץ 1845
** אמברוז סווייר (D), רק ב-27 בדצמבר 1845
** דייוויד רייס אטצ'יסון (D), מ-8 באוגוסט 1846

### בית הנבחרים
* יו"ר: ג'ון וסלי דייוויס (D)

## קישורים חיצוניים

29
נעמי אופנהיימר

**נעמי אופנהיימר** היא פיזיקאית ישראלית ופרופסור בבית הספר לפיזיקה ולאסטרונומיה ע"ש ריימונד וברלי סאקלר באוניברסיטת תל אביב. מחקריה עוסקים בפיזיקה של מערכות מורכבות, ובפרט בחומרים רכים ובביופיזיקה תאורטית, תוך התמקדות בדינמיקה ובארגון עצמי במערכות מסוג "חומר פעיל".

## השכלה
אופנהיימר השלימה תואר ראשון בהצטיינות בכימיה ובפיזיקה באוניברסיטת תל אביב בשנת 2008.

את לימודיה לתואר דוקטור במדעים מדויקים (פיזיקה) השלימה בשנת 2013 באוניברסיטת תל אביב.

לאחר מכן ביצעה פוסט־דוקטורט במכון ג'יימס פרנק באוניברסיטת שיקגו בין השנים 2013–2015, ובהמשך באוניברסיטת פרינסטון בין השנים 2015–2016.

בשנים 2016–2018 הייתה חוקרת במכון Flatiron של קרן סימונס, ולאחר מכן הצטרפה לסגל האקדמי של אוניברסיטת תל אביב. ב-2025 קודמה לדרגה של פרופסור חבר.

## פעילות אקדמית ומחקרית

מחקריה של אופנהיימר מתמקדים בפיזיקה של מערכות מורכבות, ובפרט בחומרים רכים ובמערכות ביולוגיות. היא חוקרת תופעות של "חומר פעיל" (active matter), שבהן רכיבים צורכים אנרגיה ומייצרים תנועה וארגון עצמי — תופעות מרכזיות במערכות ביולוגיות. מחקריה משלבים כלים תאורטיים, סימולציות נומריות ולעיתים גם ניסויים, ומשתלבים בתחומי הפיזיקה הסטטיסטית והביופיזיקה המודרנית.

במחקר שבו השתתפה הודגם כי חלקיקים יכולים לנוע על פני יריעות אלסטיות באמצעות אינטראקציה עם הגלים שהם עצמם יוצרים ("particle surfing"), תופעה בעלת השלכות להבנת תנועת מיקרואורגניזמים ותאים.

מחקר נוסף בהובלתה הצביע על דמיון בין תנועת חלבונים בממברנות לבין תהליכים פיזיקליים רחבי־היקף כגון הוריקנים, והראה כי קיימים חוקי שימור המגבילים את מספר המצבים האפשריים של המערכת ובכך תורמים להופעת סדר גם בדינמיקה הנראית כאוטית.

בנוסף, תרמה אופנהיימר להבנת השפעת ריכוז חלבונים על צמיגות ממברנות ביולוגיות ולהסבר פיזיקלי של תכונות מכניות במערכות מורכבות כגון נייר מקומט.

מחקר בהובלתה מ-2025 מצא כיצד חלקיקים מסתובבים בנוזל יוצרים שרשראות ("ג'ירומרים", Gyromers) בעלות דינמיקה מורכבת.

## פרסים והוקרה
אופנהיימר זכתה בפרס האגודה הישראלית לכימיה לסטודנט מצטיין לתארים מתקדמים בשנת 2012.

בנוסף, זכתה במלגת הפוסט־דוקטורט היוקרתית Kadanoff–Rice Fellowship באוניברסיטת שיקגו בשנים 2013–2015.

## חיים אישיים

נעמי אופנהיימר היא טבעונית ופעילת זכויות בעלי חיים. היא התנדבה שנים רבות באנונימוס לזכויות בעלי חיים , ופרסמה מתכונים לתמיכה באורך חיים טבעוני  .

## קישורים חיצוניים
* נעמי אופנהיימר ב-Google Scholar
* פרופיל רשמי באתר אוניברסיטת תל אביב: עברית, אנגלית
* אתר קבוצת המחקר של נעמי אופנהיימר
* ארכיון כתבות על נעמי אופנהיימר ומחקריה באתר הידען
* 

## הערות שוליים

קטגוריה:פיזיקאיות ישראליות
קטגוריה:פיזיקאים ישראלים
קטגוריה:סגל אוניברסיטת תל אביב: פיזיקה ואסטרונומיה
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:טבעוניות ישראליות
קטגוריה:טבעונים ישראלים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
רויאל אסקייפ (יכטה מלכותית)

יכטת הוד-מלכותו "**רויאל אסקייפ**" (באנגלית: **HMY ''Royal Escape***) הייתה [[יכטה מלכותית]]  של [[צ'ארלס השני, מלך אנגליה]]. הספינה הייתה בעברה [[מובלת פחם]] בשם "סורפרייז" (*Surprise*), אשר בה נמלט המלך לעתיד לצרפת  לאחר תבוסת מחנה המלוכנים  ב-[[1651]] מידי תומכי הפרלמנט . עם שובו לאנגליה ועלייתו לכס המלכות בשנת [[1660]], רכש המלך את הספינה והעניק לה את השם "רויאל אסקייפ", כדי להנציח לדורות את הצלתו. היא עגנה ב[[תמזה]] למרגלות ארמון המלך, הוסבה לימים לאוניית הובלה בשירות הצי, וב-1750 הוצאה מן השירות ונמכרה.

==בריחת המלך צ'ארלס לצרפת==
אחרי מפלת המלוכנים ב[[קרב ווסטר]]  ב-3 בספטמבר 1651, נמלט המלך לעתיד צ'ארלס השני מפני כוחות תומכי הפרלמנט שנצטוו לתפוס ולאסור אותו. הוא הגיע לאחר תלאות רבות אל [[ברייטון]], ושם הסדיר עם קברניט של מובלת פחם בשם "סורפרייז" למלט אותו ואת אנשיו אל מעבר לתעלה, אל צרפת. הקברניט, ניקולס טטרסל (Nicholas Tettersell), היה היחיד שידע את זהותו של צ'ארלס; לאנשי הצוות נאמר כי הנוסעים הם סוחרים הנמלטים מפני בעלי חוב. "סורפרייז" חצתה את ה[[תעלת למאנש|תעלה האנגלית]] והורידה בשלום את הפמליה המלכותית בחוף פֶקָה  (כשלושים וחמישה קילומטרים צפונית-מזרחית ל[[לה האבר]]).

==שובו של המלך צ'ארלס לאנגליה==
צ'ארלס שמר חיבה מיוחדת לספינה שסייעה לו להינצל, ועם שובו לאנגליה אחרי ה[[הרסטורציה האנגלית|רסטורציה]] של 1660 רכש אותה והחליף את שמה ל"רויאל אסקייפ". הספינה עגנה בנהר [[תמזה]] למרגלות [[ארמון וייטהול]], והוא נהג להציג אותה לאנשי מלכות שביקרוהו. היא נרשמה במצבת הצי המלכותי  כסמאק . [[מידת התפוסה הבריטית הישנה|תפוסתה]] <small>59/94</small>-33 טון, אורכה "41-8 רגל (12.7 מ'), רוחבה "14-5 רגל (4.4 מ'), ועומק הספנה 7 רגל (2.1 מ').

"רויאל אסקייפ" שירתה בצי שנים רבות. היא נבנתה מחדש ב-1714, וב-1736 הוגדלה והוסבה לאוניית הובלה (transport). מידותיה החדשות היו: אורך 52 רגל (16 מ'), רוחב "15-5 רגל (4.7 מ'), שוקע "7-0 רגל (2.1 מ'), עומק הספנה "7-6 רגל (2.3 מ') ותפוסה <small>24/94</small>-49 טון. בשנת 1750 נמכרה. את שמה הוסיפו לשאת אחריה שתי ספינות של הצי. ב-1749 הוענק שמה לארבת משא  עוגנת, שהאריכה ימים עד 1791, אז הוצאה מן השירות ונגרטה. ב-1792 הוענק השם "רויאל אסקייפ" לאוניית הובלה חדשה של הצי שהושקה באותה שנה; זו שירתה בצי עד מחיקתה ממצבת הצי וגריטתה ב-1877.

==לקריאה נוספת==
<div class="mw-content-ltr">
* Colledge, J. J.; Warlow, Ben (2006) [1969]. *Ships of the Royal Navy: The Complete Record of All Fighting Ships of the Royal Navy from the 15th Century to the Present*. Revised editon. London: Chatham Publishing.
* Madge, Tim (1997). *Royal Yachts of the World*. Thomas Reed Publications.
* Winfield, Rif (2009). *British warships in the age of sail, 1603-1714 : design, construction, careers and fates'' .Barnsley: Seaforth.


## הערות שוליים

## קישורים חיצוניים

קטגוריה:יכטות מלכותיות ונשיאותיות
דון פיקאר

**דּוֹנַלְד לוּאִי פִּיקָאר** (באנגלית: **Donald Louis Piccard**; ), המכונה בקיצור **דון פיקאר**, היה מעצב, בונה וטייס כדורים פורחים אמריקאי יליד שווייץ.

פיקאר נולד בלוזאן, שווייץ לז'אן פיקאר ולג'נט (רידלון) פיקאר. הוא הפך לאזרח ארצות הברית בשנת 1931. דון פיקאר טס לראשונה בכדור פורח בשנת 1933, כאשר גויס כ"צוות" על ידי אימו. היא הייתה האישה הראשונה שטסה לקצה החלל והאישה האמריקאית הראשונה שהשיגה רישיון טיס לכדור פורח. דון פיקאר שירת כמתקין כדורים פורחים וספינות אוויר בצי ארצות הברית במהלך מלחמת העולם השנייה וב במהלך מלחמת קוריאה.

## טיסת הכדור הפורח החופשית הראשונה לאחר מלחמת העולם השנייה
אף שלא סיים את לימודיו, פיקאר היה מהכוחות המניעים מאחורי תחיית תחום הכדורים הפורחים לאחר המלחמה, בהיותו סטודנט באוניברסיטת מינסוטה. הוא ביצע את הטיסה החופשית הראשונה לאחר המלחמה ב-16 בפברואר 1947 עם כדור פורח יפני שלל מסוג פוגו, ובכך השיג את תעודת טייס הכדור הפורח שלו מרשות התעופה הפדרלית. בשנת 1948, ארגן פיקאר את מועדון הכדורים הפורחים הראשון בארצות הברית, "מועדון הכדורים הפורחים של אמריקה". מועדון זה, יחד עם טייסי הכדורים הפורחים של אקרון, הקימו את ארגון הכדורים הפורחים הלאומי של ארצות הברית, 

ימין|ממוזער|250px|הסל של הכדור הפורח של דון פיקאר מ-1959
ב-17 באוגוסט 1959, הטיס פיקאר סל של כדור פורח בצבעי אדום, לבן וכחול בטקס לציון מאה שנים לטיסת דואר ארצות הברית של  בכדור הפורח "יופיטר". באותו סל הוא קבע שיא עולם בגובה לכדור פורח הממולא בגז של 34,642 רגל (10,558 מטר) ב-19 ביולי 1961 מ, מינסוטה.[9]

פיקאר היה חלוץ בשימוש בכדורי פלסטיק ו עבור . בשנת 1962 קבע שיא גובה חדש בטיסה חופשית לכדור פורח ממחלקה שנייה, כשטיפס לגובה של 17,000 רגל (5,181 מטר).

## כדורים פורחים מאוויר חם
בשנת 1962 ייסד את מרוץ הכדורים הפורחים מאוויר חם הראשון של ארצות הברית בקרנבל החורף של סיינט פול. ב-13 באפריל 1963, פיקאר ו היו האנשים הראשונים שחצו את תעלת למאנש ב. כמו כן בשנת 1963 ב, מישיגן, שימש פיקאר כמנהל תחרות באליפות הלאומית הראשונה לכדורים פורחים מאוויר חם שהוכרה על ידי .

פיקאר עבד על כדורים פורחים מאוויר חם בחברת  בין השנים 1962–1964. ברייבן, נזקפת לזכותו הפיכתם של כדורים פורחים מאוויר חם לבטוחים יותר על ידי שימוש ברצועות עומס, עיצוב יריעות אונתי, בד קל משקל ובעל אורך חיים גבוה, וחומרים שאינם מוליכים. בולט במיוחד הוא השימוש ברצועות עומס בתכנון ובבניית כדורים פורחים, אשר מקבל הכרה כגורם הבודד הגדול ביותר בבטיחות כדורים פורחים מאוויר חם ונמצא בשימוש בייצור של ימינו. לזכותו של פיקאר נזקף גם רעיון הוצאת האוויר המהירה, העדיפה והבטוחה יותר מעיצוב חלקו העליון של הכדור הפורח כמצנח משנת 1970. הוא גם קידם את הטיסה בכדורים פורחים כספורט ובשנת 1964 החל לעצב כדורים פורחים דרך חברתו "הכדורים הפורחים של פיקאר" (Piccard Balloons), שבסופו של דבר התאגדה כחברה בשנת 1972. בשנת 1985 מכר את זכויות הייצור והרישוי של עיצובי הכדורים הפורחים שלו לשתי חברות מתחרות או ממשיכות, חברות גלקסי בלונס (Galaxy Balloons) ודה בלון וורקס.(The Balloon Works).

דון פיקאר הלך לעולמו בסיינט פול, מינסוטה בשנת 2020 בגיל 94.

## קישורים חיצוניים

* 

* Don Piccard - 50 Years of Ballooning Memories


## ביאורים

## הערות שוליים

קטגוריה:מהגרים משווייץ לארצות הברית
קטגוריה:טייסים אמריקאים
קטגוריה:אמריקאים ממוצא שווייצרי
קטגוריה:בוגרי אוניברסיטת מינסוטה
דון
קטגוריה:אמריקאים שנולדו ב-1926
קטגוריה:אמריקאים שנפטרו ב-2020
מות הבל

**מות הבל** (**The Death of Abel**) הוא ציור מאת קאמי בלנז'ה משנת 1875. היצירה זכתה במדליה מדרגה שנייה בתחרות פרס רומא.

הציור משקף את הכשרתו של בלנז’ה במסגרת האקדמית בבית הספר הלאומי הגבוה לאמנויות היפות ואת השפעתם של אלכסנדר קבנל וויליאם אדולף בוגרו. הוא מאופיין בקומפוזיציה דרמטית ובדיוק אנטומי מוקפד, בהתאם לעקרונות הסגנון האקדמי.

היצירה נמנית עם עבודותיו המוקדמות של האמן, המתמקדות בנושאים דתיים והיסטוריים במסגרת המסורת האקדמית של התקופה.

## תיאור היצירה

הציור מתאר את הבל לאחר הירצחו, כאשר גופו העירום מוטל בנוף סלעי. הדמות מוצגת בתנוחת קונטרה פוסטו המדגישה את מבנה הגוף ואת השליטה האנטומית של האמן. התאורה ממוקדת ומקנה לגוף הבל הארה מיסטית, היוצרת ניגוד בין הדמות לבין סביבתה ומטעינה את הסצנה במשמעות רוחנית. הקומפוזיציה שמה דגש על הגוף הבודד במרחב הפתוח, תוך עיצוב דרמטי המושפע מן המסורת האקדמית ומדגיש את האידיאליזציה של הדמות האנושית.

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:ציורי התנ"ך
קטגוריה:קין והבל בציורים
קטגוריה:מוזיאון ד'אורסה: יצירות אמנות
קטגוריה:ציורי עירום
גאטנו אוריסטאניו

**גאטנו פיו אוריסטאניו** (באיטלקית: **Gaetano Pio Oristanio**; נולד ב-28 בספטמבר 2002) הוא כדורגלן איטלקי המשחק בעמדת הקשר ההתקפי בפארמה מהסרייה א' בהשאלה מונציה.

## קריירת מועדונים

בשנת 2016, אוריסטאניו עבר לאקדמיית הנוער של אינטר, שבמסגרתה זכה פעמיים ברציפות באליפויות, האחת עם הקבוצה עד גיל 16 והאחרת עם עד גיל 17.

זמן קצר לאחר שהאריך את חוזהו בנראזורי, ב-10 באוגוסט 2021, אוריסטאניו הושאל לפולנדם מהולנד. הוא ערך את הופעת הבכורה שלו בליגת המשנה שלושה ימים לאחר מכן בהפסד 3–1 לדן האג. שערו הראשון נכבש ב-10 בספטמבר של אותה השנה בניצחון 0–3 על דה חראפסחאפ. בתום אותה העונה, פולנדם העפילה לליגת העל ההולנדית. ב-15 ביולי 2022, הקשר הושאל לעונה נוספת. ב-7 באוגוסט, אוריסטאניו ערך את משחק הבכורה שלו בליגת העל ההולנדית בתיקו בחוץ 2–2 מול חרונינגן. שערו הראשון בליגה הבכירה הובקע נגד אותה חרונינגן בניצחון הביתי ב-29 בינואר 2023. בסך הכל, בשתי עונות ההשאלה שלו בפולנדם, הקשר רשם 62 הופעות, כשבהם כבש 7 שערים.

ב-20 ביולי 2023, אוריסטאניו הושאל לעונה אחת לקבוצת הסרייה א', קליארי עם אופציית רכישה לקליארי ואופציית רכישה בחזרה לאינטר. ב-21 באוגוסט, הוא רשם את הופעת הבכורה שלו בליגה בכירה באיטליה במסגרת מחזור הפתיחה בחוץ מול טורינו, משחק שהסתיים בתיקו מאופס. ב-29 באוקטובר, הוא כבש את שערו הראשון בקליארי מול פרוזינונה, שער שהצית את הקאמבק מפיגור 3–0 לניצחון 3–4. בתום העונה, לאחר שרשם 27 הופעות והיה אחראי על שני שערים אצל הקבוצה מסרדיניה, הוא לא נרכש על ידם ושב לאינטר.

ב-13 ביולי 2024, הוא נרכש על ידי העולה החדשה לסרייה א', ונציה עבור חמישה מיליון אירו בחוזה לחמש שנים. ב-4 באוקטובר, הוא כבש את שערו הראשון במדי הקבוצה, כשהעניק לקבוצתו את היתרון בהפסד 2–1 להלאס ורונה. ב-8 בדצמבר, הוא כבש שער ישירות מהקרן בתיקו הביתי 2–2 מול קומו. את אותה העונה סיים עם 37 הופעות, בהם זכה לכבוש ולבשל שלושה שערים; לעומת זאת, הנתונים שלו לא הספיקו, אם כי ונציה נשרה לסרייה ב'.

ב-28 באוגוסט 2025, הוא הושאל לפארמה מהסרייה א' עם אופציית רכישה בסך שמונה וחצי מיליון אירו. יומיים לאחר מכן, הוא כבר ערך את הופעת הבכורה שלו במדי הצהובים-כחולים, כשנכנס כמחליף במחצית השנייה בתיקו הביתי 1–1 נגד אטאלנטה. ב-27 בפברואר 2026, הוא הבקיע את שערו הראשון בפארמה במשחק ביתי מול קבוצתו לשעבר, קליארי, משחק שהסתיים בתוצאת תיקו 1–1.

## קישורים חיצוניים

## הערות שוליים

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני פולנדם
קטגוריה:כדורגלני קליארי
קטגוריה:כדורגלני ונציה
קטגוריה:כדורגלני פארמה
קטגוריה:איטלקים שנולדו ב-2002
קאמי בלנז'ה

**קאמי פליקס בלנז'ה** (בצרפתית: **Camille Félix Bellanger**; 13 בינואר 1853 - 1923) היה צייר צרפתי שפעל בסגנון האקדמי של סוף המאה ה־19 וראשית המאה ה־20. יצירתו משלבת נושאים דתיים, מיתולוגיים והיסטוריים לצד תיאורי חיי כפר בברטאן, והוא נמנה עם תלמידי אסכולת האקדמיה הצרפתית.

## ביוגרפיה
בלנז'ה נולד בפריז בשנת 1853, בראשית תקופת הקיסרות השנייה בצרפת. פרטים על ילדותו המוקדמת אינם ידועים, אך בראשית שנות ה־1870 למד בבית הספר הלאומי הגבוה לאמנויות היפות לאחר סיוםמלחמת צרפת–פרוסיה. במהלך לימודיו הוכשר אצל שניים מן הציירים האקדמיים הבולטים של התקופה, אלכסנדר קבנל וויליאם אדולף בוגרו.
[249px|ממוזער|שמאל|[מות הבל]]
במהלך לימודיו הפיק בלנז'ה יצירות מוקדמות בסגנון אקדמי מובהק. ציורו מות הבל (1875) זיכה אותו במדליה מדרגה שנייה במסגרת תחרות פרס רומא. ביצירה זו מתואר גופו העירום של הבל מוטל בנוף סלעי, כשהוא מואר באור שמימי, תוך הדגשת תנוחה קונטרה־פוסטית המדגישה שליטה אנטומית והשפעה ישירה של מורו קבאנל.

בראשית דרכו האמנותית התמקד בלנז'ה בנושאים דתיים ומיתולוגיים, ולעיתים גם בסצנות היסטוריות. יצירות כגון *מות דמוסתנס* ו־*תחינתו האחרונה של חאלונידס* מציגות דמויות הרואיות המקריבות את חייהן למען מולדתן. קומפוזיציות אלו מאורגנות בהתאם למסורת האקדמית, תוך שימוש בארכיטקטורה קלאסית כרקע והצגת הדמויות בסגנון פיסולי נאו־קלאסי בהשראת ז'אק־לואי דויד. לצד זאת, יצר גם עבודות בעלות אופי ארוטי־מיתולוגי, כגון *בקחנטית*, המציגות דמות נשית חצי־עירומה במסגרת לגיטימציה מיתולוגית, בהתאם לנורמות הסלון של התקופה.

שינוי בנושאיו האמנותיים התרחש לאחר שמונה למורה לרישום באקדמיה הצבאית הצרפתית. בתקופה זו פעל באזור ברטאן, שהיה מוקד משיכה לאמנים רבים. שם מצא השראה בתיאורי חיי הכפר והנוף המקומי. ביצירה *ברונטית* מתוארת איכרה בודדת הנשענת על קיר אבן, לבושה בבגדים פשוטים ונועלת קבקבי עץ מסורתיים, אך מוצגת כדמות אסתטית ומעוצבת.

ביצירות מאוחרות יותר העמיק בלנז'ה בתיאור הקושי שבחיי האיכרות. בציור *נשיאת האלומות* (1920) מתוארת אישה הנושאת משא כבד של אלומות תבואה, כשהדגש עובר מתלבושת אידילית לייצוג ריאליסטי של עבודה פיזית. גם כאן נעשה שימוש באור המדגיש את הדמות ומעניק לה ממד רוחני.

בנוסף לפעילותו כצייר, חיבר בלנז'ה ספר הדרכה מקיף לציור, שראה אור בפריז בשנת 1898. הספר עסק במגוון רחב של נושאים, ובהם רישום, אנטומיה, פרספקטיבה, תורת הצבע, ציור נוף, טבע דומם, בעלי חיים ודיוקן, ושימש כלי לימוד לתלמידיו.

פעילותו האמנותית הענפה והשתתפותו הקבועה בתערוכות סלון פריז הביאו להכרה רשמית, ובשנת 1911 הוענק לו אות לגיון הכבוד מטעם ממשלת צרפת. בלנז'ה נפטר בשנת 1923, בגיל 70.

## קישורים חיצוניים

## הערות שוליים

קטגוריה:נפטרים ב-1923
קטגוריה:ילידי 1853
קטגוריה:צרפתים
קטגוריה:ציירים צרפתים
סמואל המונד

**סמואל המונד** (באנגלית: **Samuel Hammond**; 21 בספטמבר 1757 – 11 בספטמבר 1842) היה לוטננט קולונל במהלך מלחמת העצמאות של ארצות הברית, מושל ומנהיג בטריטוריות לואיזיאנה ומיזורי, וחבר בית הנבחרים של ארצות הברית מטעם ג'ורג'יה.

## ביוגרפיה
המונד נולד ב-21 בספטמבר 1757 בפרנהאם פאריש שבמושבת וירג'יניה, לאליזבת המונד סטיל ולצ'ארלס המונד; הוריו היו בני דודים מדרגה שנייה. צ'ארלס המונד עבד כמזכיר בבית הנבחרים של וירג'יניה. כמו בנו ושלושה מבניו הנוספים, גם הוא שירת במהלך מלחמת העצמאות. סמואל למד בבתי ספר מקומיים.

המונד שירת כמתנדב תחת המושל דנמור נגד ילידים אמריקאים, והצטיין בקרב קנאווה, הידוע יותר כיום כקרב פוינט פלזנט, שהתרחש ב-10 באוקטובר 1774 ביולי 1776 נלחם נגד שבט הצ'רוקי תחת פיקודו של הקולונל אנדרו ויליאמסון.
במהלך מלחמת העצמאות שירת בצבא הקונטיננטלי. בדצמבר 1776 פיקד על פלוגת "מיניטמנים" שהקים בקרב גרייט ברידג' שבווירג'יניה. הוא שירת מספר שנים בפנסילבניה ובניו ג'רזי עם כוחותיו מווירג'יניה.

בשנת 1779 עבר צ'ארלס המונד לקרוליינה הדרומית, וסמואל עבר עמו ושירת במלחמת העצמאות במדינתו החדשה. הוא קודם לתפקיד עוזר קצין האספקה במצור על סוואנה. הוא היה חבר ב"מועצת הכניעה" בצ'ארלסטון והועלה לדרגת לוטננט קולונל. הוא פיקד על כוחות בקרבות אוגוסטה, חוות בלקסטוק, קאופנס, יוטאו ספרינגס, גילפורד קורטהאוס, האנגינג רוק וקינגס מאונטיין. זמן קצר לאחר המלחמה התיישב בסוואנה שבג'ורג'יה.

הוא שירת במהלך העימותים עם עמי הקריק או המסקוגי בסוף שנות ה-80 של המאה ה-18 ותחילת שנות ה-90 של המאה ה-18, ופיקד על יחידת מתנדבים של ג'ורג'יה בשנת 1793. בשנת 1796 מונה למודד הכללי של ג'ורג'יה. הוא היה חבר בבית הנבחרים של ג'ורג'יה בשנים 1796–1798 וחבר הסנאט של ג'ורג'יה בשנים 1799–1800. הוא נבחר מטעם המפלגה הדמוקרטית-רפובליקנית לקונגרס השמיני וכיהן מ-4 במרץ 1803 עד 2 בפברואר 1805.

ב-2 בפברואר 1805 מונה למפקד בדרגת קולונל של מחוז סנט לואיס בטריטוריית לואיזיאנה, ושירת בתפקיד זה בין 1805 ל-1824. בשנת 1813 מונה לנשיא (מושל) הראשון של מועצת טריטוריית מיזורי. הוא שימש גם כגזבר כספי ציבור במיזורי וכנשיא בנק סנט לואיס.

בשנת 1824 עבר לקרוליינה הדרומית והיה לחבר בבית הנבחרים של המדינה. בשנת 1825 מונה למודד הכללי של קרוליינה הדרומית, ובשנים 1831–1835 כיהן כמזכיר המדינה של קרוליינה הדרומית.

הוא פרש מהחיים הציבוריים ונפטר ב-11 בספטמבר 1842 בביתו "Varello Farm" שבביץ' איילנד, קרוליינה הדרומית, על גדת נהר הסוואנה, סמוך לאוגוסטה, ג'ורג'יה. כיום הוא קבור סמוך לבית הקברות של משפחת האמונד ליד בית צ'ארלס האמונד בנורת' אוגוסטה, קרוליינה הדרומית. אנדרטה במקום מנציחה את פעולותיהם ההרואיות של הקולונל סמואל המונד, הקולונל לירוי המונד הבן והקולונל לירוי המונד האב.

## משפחתו
המונד נישא בשנת 1783 לאלמנה רבקה ריי, והשניים התיישבו בסוואנה, ג'ורג'יה. בעלה המנוח של רבקה היה הקולונל ג'ון ריי מאוגוסטה, ג'ורג'יה.
רבקה נפטרה בשנת 1798, ולאחר מכן עבר המונד למטע "ריי'ס הול". ב-5 במאי 1802 נישא בשנית לאליזה אמליה או'קיף. נולדו לו שמונה ילדים.

## קישורים חיצוניים
* 
* 

קטגוריה:אמריקאים ילידי וירג'יניה
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1757
קטגוריה:אמריקאים שנפטרו ב-1842